

**VGP pokračuje v úspešnom plnení svojich environmentálnych, sociálnych a správnych cieľov (ESG)**

**16. apríla 2024** – VGP, európsky vlastník, manažér a developer semi-industriálnych a logistických nehnuteľností zverejnil výročnú správu vrátane Správy o spoločenskej zodpovednosti za rok 2023, ktorá sa zameriava na pokračujúce úspechy skupiny v oblasti trvalo udržateľného rozvoja v súlade s Parížskou dohodou, ktorá stanovuje akčný plán na obmedzenie globálneho otepľovanie. Ciele VGP na znižovanie emisií skleníkových plynov boli potvrdené medzinárodne iniciatívou SBTi. Skupina vlani dosiahla významnú úsporu 2 054 ton emisií CO2.

**Jan Van Geet, výkonný riaditeľ skupiny VGP,** komentuje: *„Uplynulé mesiace boli ďalším významným krokom smerom k udržateľnej budúcnosti. Medzi rokmi 2020 a 2023 sme dosiahli kumulatívne zníženie uhlíkovej stopy z vlastnej prevádzky o 34 % na zamestnanca a z pohľadu prevádzkovaného portfólia zníženie energetickej náročnosti na meter štvorcový prenajatých priestorov o 23 %.“*

Skupina začlenila ESG ciele do svojho kompletného reťazca, pričom zohľadňuje široký rozsah nepriamych uhlíkových emisií nielen z developerskej činnosti, ale aj spotreby energie nájomcov či dopravy ich zamestnancov do práce. VGP priebežne zlepšuje ekologickú účinnosť už existujúcich budov a súčasne stavia nové udržateľné nehnuteľnosti, ktoré sú v tuzemsku realizované minimálne v stupni zelenej certifikácie BREEAM Very Good. V súlade s tým podporuje biodiverzitu a zlepšuje prírodné ekosystémy v okolí svojich projektov. V minulom roku napríklad vysadila 4 040 nových stromov a celková plocha biotopov vytvorených pod jej taktovkou dosiahla 548 000 m2.

Spoločnosť prešla na 100% certifikovanú zelenú energiu pre všetky svoje kancelárie a zároveň výrazne zrýchlila zavádzanie fotovoltaiky vo svojich priemyselných a logistických parkoch. Fotovoltaická kapacita vlani medziročne vzrástla o 79,9 % a prevádzková kapacita prekročila hranicu 100 MWp na 101,8 MWp (oproti 56,6 MWp v decembri 2022). Vo vývoji je 69,0 MWp fotovoltaických projektov a ďalších 99,7 MWp sa plánuje. Prebiehajúci prechod na ekologickú spotrebu energie v budovách VGP, rovnako ako ďalšie ekologické opatrenia, prispeli k získaniu štyroch hviezdičiek hodnotenia developerov spoločnosti GRESB, druhého najvyššieho hodnotenia medzi porovnateľnými spoločnosťami pôsobiacimi v európskom segmente logistiky. Pri celkovej plánovanej kapacite výroby solárnej energie VGP ročne vyprodukuje viac elektriny, než je spotreba všetkých jej nájomcov dohromady.

Okrem udržateľnej energie skupina tiež dbá na dobrú dopravnú dostupnosť (96,4 % všetkých jej parkov je dostupných verejnou dopravou) a súčasne rozvíja udržateľnú mobilitu. Vo VGP areáloch bolo doteraz inštalovaných 545 nabíjacích staníc pre elektromobily a všetky nové parky sú už stavané s týmto na zreteli.

Pokiaľ ide o sociálny pokrok, skupina dosiahla zvýšenie rodovej diverzity, keď sa podiel žien v skupine zvýšil o 20 bázických bodov. Novo bola tiež založená VGP Akadémia, ktorá poskytuje zamestnancom platformu pre zdieľanie znalostí a zručností potrebných na podporu inovácií a udržateľnosti v rámci spoločnosti. Tá má efektívnu štruktúru ESG správy, ktorá pokrýva všetky štáty a riziká spojené s ESG zahŕňa do systému riadenia rizík.

Okrem toho sa VGP aktívne zaujíma o filantropiu. Zamestnanci spoločnosti v minulom roku prispeli 1 440 hodinami dobrovoľníckej práce a Nadácia VGP, ktorej poslaním je napomáhať ochrane prírody a podporovať miestne komunity schválila päť ďalších projektov, čím sa celkový počet jej charitatívnych projektov zvýšil na 41.

Skupina VGP pôsobí v sedemnástich európskych krajinách. Rodinná firma so sídlom v belgických Antverpách v Európe prevádzkuje celkom 110 parkov. Okrem špičkových technológií sú udržateľnosť a energetická sebestačnosť hlavnými kritériami jej nehnuteľností. Spoločnosť sa zaviazala stať sa uhlíkovo neutrálnou do roku 2025, je zapojená do BREEAM/DGNB certifikácie aj do produkcie zelenej energie. Kompletná Správa o spoločenskej zodpovednosti VGP za rok 2023 je k dispozícii na stiahnutie [tu](https://www.vgpparks.eu/media/5461/vgp-crr23-en.pdf?ver=1810).

**O spoločnosti VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 368 zamestnancami, VGP prevádzkuje aktíva v 17 európskych krajinách, a to ako priamo, tak prostredníctvom niekoľkých 50:50 spoločných podnikov. K decembru 2023 predstavovala hrubá hodnota aktív spoločnosti VGP, vrátane 100% spoločných podnikov, sumu 7,19 miliardy EUR a čistá hodnota aktív (EPRA NTA) spoločnosti predstavovala 2,3 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Ďalšie informácie nájdete na: [**http://www.vgpparks.eu**](http://www.vgpparks.eu/)

**Kontaktné údaje pre médiá:**

|  |  |
| --- | --- |
| Tereza Štosová  Crest Communications, a.s. | Tel: +420 778 495 239  e-mail: [tereza.stosova@crestcom.sk](mailto:tereza.stosova@crestcom.sk) |
| Naďa Kováčiková  VGP - Industriálne stavby, s.r.o. | Tel.: +421 (0) 908 110 002  e-mail: [nada.kovacikova@vgpparks.eu](mailto:nada.kovacikova@vgpparks.eu) |